Una Erasmus a Sheffield | Crònica de l'experiència d'una intrèpida Clara en la recerca d'aventures per la inexplorada Sheffield\nUna Erasmus a Sheffield\nCrònica de l'experiència d'una intrèpida Clara en la recerca d'aventures per la inexplorada Sheffield\nPublicat: 4 Abril 2012 | Autor: unaclaraensheffield | Filed under: Uncategorized | 2 comentaris\nAcabe de despertar-me tota il·lusionada perquè hui finalment és quan vénen Víctor i Dani a visitar-me, he obert d’un estiró la cortina de l’habitació per veure quin oratge em tenia preparat hui Sheffield i açò és el que m’he trobat\nEncara no he desdejunat! Encara estic flipant! La setmana passada, la última de classes, va arribar a fer fins i tot 20 graus, i es podia anar pel món en minifalda!!!!\nPer l’amor de déu, que és quatre d’abril! I Víctor i Dani arriben hui!\nLa última volta que va nevar va ser quan va vindre Edgar!\nPor qué, isla cruel??? No vols els meus amics ací??\nEn fí, continuarem informant…-.-\n“Renegade Pixies Cabaret & Party: All night indoor festival” o les bondats d’endur-se la càmera de festa…\nPublicat: 25 Març 2012 | Autor: unaclaraensheffield | Filed under: Uncategorized | 1 comentari\nCom ja he assenyalat al títol, ahir dissabte va tenir lloc aquest curiós esdeveniment al que van assistir un sel·lecte grup de dames i cavallers del qual jo vaig formar-ne part.\nEl cartell del festival deia així:\n“Renegade Pixies is a festival indoors! Hosted by Rob Lock, Fred and C.J. – bringing together cabaret, live music and house music…expect the best in underground talent in all departments…”\nI la veritat és que es va acomplir el que prometia. Underground era, bona música, actuacions impressionants rollo “circ dels horrors” i molta, MOLTA gent desfasant (de la qual jo vaig formar-ne part).\nAixí que ataviada amb les meues millors gales, botes, bossa i pintallavis, allà que hi vaig anar.\nEn aquest cas, vaig a deixar les imatges parlar per sí mateixes.\nActuació d’acròbates, molt impressionant (i si vas borratxo, com era el cas, més)\nLa resta ja són fotos de desfase personal-social…\nI, por último, la meua foto preferida de tota la nit, la foto que és el paradigma del desfase i de l’amor primaveral que van fluir al llarg de la nit, la que provocarà més comentaris i “chascarrillos”, la més difícil d’explicar.\nAmb ella us deixe, passeu bona nit i bona primavera\nMolt d’amor a tots!\nUna de neu, una de sol\nPublicat: 11 Març 2012 | Autor: unaclaraensheffield | Filed under: Uncategorized | 3 comentaris\nAquesta entrada serà curiosa i bàsicament fotogràfica.\nResulta que finalment Montse es va decidir a passar-me les fotos de la nevada, justet quan acabava de publicar l’entrada anterior.\nHuí volia fer entrada solament per penjar-les, però curiosament hui també ha resultat ser un dels dies més bonics de tot l’hivern: 14 grauets, brisa suau i ni un núvol al cel.\nI clar, una ocasió així no es pot desaprofitar quan es viu en esta illa tan gris i tan freda, i per això, com tot habitant de Sheffield no completament destrossat per la ressaca, he anat a fer un passeig pel parc amb geladet inclòs amb Maya, una xica que és un sol, i sí, me n’he enrecordat de dur la càmera per fer alguna que altra foto.\nAixí que avuí veureu les dues cares de la moneda quan es viu a Anglaterra: el fred més humit i el paisatge més verd, net i brillant.\nEls dies més hivernals de l’hivern i una bonica anticipació de la primavera (que ja està ahí!!!).\nGaudiu-les com jo he gaudit de la nevada més gran que vaig veure en ma vida i del contacte del sol i del vent en les cames… primer día de l’any amb la pell al descobert!!!\nCom diría Rose, definint perfectament el sentiment de felicitat que hui ha envaït Sheffield: NO TIGHTS!!! =D\nAra teniu més ganes de vindre a veure’m, eh? gentola?\nMolts besos tropicals a tots!\nLa meua nova vida\nPublicat: 27 febrer 2012 | Autor: unaclaraensheffield | Filed under: Uncategorized | 3 comentaris\nDuc moltíssim temps volent actualitzar i al final res, però aquest cop tinc una molt bona excusa: he tornat a nèixer!\nSembla exagerat i dràstic, però així és exactament com estic vivint aquestes dues primeres setmanes en la meua nova casa.\nEstareu un poc perduts, perquè crec recordar que encara no havia mencionat res per ací (per no gafar la situació, ja sabeu), així que us ho explicaré breument i faré un resum de tot el que ha passat en aquest… mes??!!(mare meua, cóm passa el temps!), on cal destacar l’últim cap de setmana que vaig passar amb la meua Montse i el cap de setmana que Edgar va venir a visitar-me… que, coses de la vida, van ser un i el mateix.\n– He d’avisar ara mateix que no tinc les fotos d’eixe cap de setmana perquè ningú s’ha dignat a passar-me-les, així que totes les que penjaré hui estaràn un poc “fora de context”, però què anem a fer-li…-\nDoncs bé, recordeu que sempre em queixava de viure tan lluny de tot i de no poder eixir més, veure més als amics, blablabla? Doncs a això heu d’afegir que no resultava gens divertit viure amb una dona que resulta que a més és la teua casera i el seu fill de déu anys i té massa problemes i massa coses al cap per ser bona companyia. Era temps de moure, de canviar d’aire, i això precisament és el que vaig fer. Però abans de clavar-me en rotllos de mudances i de búsqueda de nova habitació i d’immobiliaries, primer venia la visita d’Edgar i el comiat de la Montse…\nSabeu quan fas plans i esperes que les coses siguen d’una manera i et fas moltes moltes il·lusions, i després resulta que te menjes una merda? Doncs aquest cop no va ser exactament així, però la cosa va ser molt més complicada i estressant del que jo hagués pogut imaginar, i tot perquè les dates de les dues “visites” se me van ajuntar inesperadament i perquè, a més i per acabar-ho d’adobar, la nevada més gran de l’hivern va decidir caure eixe mateix cap de setmana: welcome to hell.\nMontse i jo voliem aprofitar “a lo grande” els nostres últims dies juntes i eixir a tope i, mira tú per on, no vam poder eixir de casa ni un dia. Carreteres prou col·lapsades, gent apalancadíssima pel fred i per la incomoditat de la nevada… fatal fatal. I jo em queixe, però el pobre Ed ho va passar encara pitjor: el seu vol era el dia que més va nevar de tots, es va retrassar, no va poder aterrar a Manchester i va haver-ho de fer a Liverpool, va perdre el tren, va haver de dormir a l’aeroport… FATAL. Al dia següent de tot aquest jaleo vaig anar a buscar-lo ben matí a l’estació i ja anàrem cap a casa… de Montse, perquè a la meua benvolguda casera (que ja sabia que jo me pirava del pis, i molt feliç no estava) no li va fer gens de gràcia que Montse se quedara a dormir a ma casa, i me va fer massa por dir-li que a més venia un amic a veure’m. Total, que el dia que es van quedar els dos a dormir a casa ho vaig haver de fer tot a les seues esquenes… FATAL de nou. Molt d’estress per a mi, massa.\nL’Ed s’ho va passar acceptablement bé, o això me va dir, i jo me n’alegre moltíssim, però jo vaig acabar destrossada física i mentalment, i a més de forma literal: em vaig posar malalta i em vaig passar com 3 dies descansant i sense voler veure a ningú. Molt molt antisocial.\nPerò bé, les responsabilitats em reclamaven, i ara sí havia de trobar un nou lloc on viure.\nI gràcies als déus, tot va ser fàcil i genial: Ella, una amiga d’Alex que jo coneixia, just se n’anava d’Erasmus a Switzerland i deixava una preciosa habitació a una casa genial a 20 metres de casa d’Alex, a 5 minuts del gimnàs on pensava apuntar-me i a 15 de la uni. I tot per 40 lliures més del que pagava fins eixe moment en l’altra casa!!! I si contem el que em gastava amb el bus cada volta que volia tornar a casa (2,10 lliures), ni això!\nEvidentment, vaig dir que sí sense pensar-ho, i res, Adela, una xica galega genial que és companya de classe i amb la que últimament estic eixint més em va ajudar a fer la mudança el segon cap de setmana de febrer, el diumenge 11, el dia que la meua antiga i “avorrida” vida va acabar i el dia que “lo bueno” va començar.\nAra tinc 5 companyes angleses genials amb les que m’he fet molt ràpid, veig als amics quan vull, isc molt més, vaig al gimnàs quasi tots els dies, NO PARE! El meu anglés millora per moments, clar, i jo sóc més feliç que mai…quin canvi, per favor!!! De veritat que no sabia ni el que em perdia per estar allà i no amb gent de la meua edat i ben a prop de tot. Han passat 3 setmanes i em sembla que duc ací tota la vida… molt molt bé.\nI res, això és, i per tot això ara torne a no voler tornar mai a casa, perquè la meua vida d’ara mola massa per pensar que només tindré quatre mesos més d’ella. Simplement no, no vull ni pensar-ho. Fíjate tú que potser busque una feina en estiu i em quede… el que avisa no és traidor…\n——> I LA MORALINA D’ESTA HISTÒRIA ÉS: Benvolgut Erasmus, NO busques pis abans de venir, NO pagues res abans de veure-ho, la distància IMPORTA i MOLT, paga un poc més si això et fa estar més a prop, viu amb gent jove i amable, i a ser possible, i si vols millorar l’idioma, gent AUTÒCTONA.\nSí, sé que fa por, que vols tindre alguna cosa segura abans de venir, però fes-me cas. Agafa un alberg uns quants dies abans i busca en persona. Val moltíssim la pena i no te’n penediràs com he hagut de fer jo.\nI després d’açò solament em queda acomiadar-me fins la pròxima, que serà més prompte i amb més fotos, i desitjar-vos a tots una brutal i triomfal entrada en la primavera, que ja sé jo que allà pel sud ja està ahí!\nMolts besos carnavaleros! =D\nPD: Moltes gràcies pels comentaris, de veritat que em doneu energies per seguir aquest petit diari-projecte i em feu sentir recolzada en els moments en què tot no és tan guai.\nPPD: Intrigadíssima per saber quí em visita des de California quan jo escric en català…\nViatge a York\nPublicat: 30 gener 2012 | Autor: unaclaraensheffield | Filed under: Uncategorized | 2 comentaris\nHa passat una setmana des que vaig publicar aquell post sobre cacaos emocionals, i ací estic de nou, aprofitant que no tinc massa que contar i que tenia unes fotos bastant majes que penjar del viatge que férem a York la Montse, l’Anna, el Jordi i jo una setmaneta abans de nadal. Gaudiu-les com nosaltres vam gaudir d’un dels pocs i preciats dies de sol que l’hivern de Yorkshire ens va brindar (“Oh! Qué lirismo! Qué expresión!”).\nYork és una ciutat del nord d’anglaterra, aproximadament a una hora i mitja de Sheffield en direcció nord, i la veritat és que a tots ens va agradar molt. Conserva molts edificis i carrers antics, és molt més “poble” que Sheffield, que diríem en València, i també molt més menuda. Molt assequible per a un dia de visita, i molt recomanable. El centre històric és preciós i té molts monuments interessants, i els jardins i parcs també són fantastics.\nVeritat que aquest arbre molt bon rotllo no dona? Sembla l’arbre perfecte per penjar algú eh? I sí, això blanc que hi ha a la gespa és gel…\nAquestes runes i jardins van ser del que més em va agradar… és clar que el que fera sol també va ajudar…\nBonica esglèsia gòtica, eh? Quan ens clavàrem pel centre ja vam començar a notar la superpoblació de turistes…\nCuriós home amb piano… no tocava mal, la veritat, i sempre està bé tenir una bona banda sonora.\nLa primera esglèsia no catòlica en la que entre (i tampoc és que siga jo súper aficionada a estos llocs). Molt MOLT diferent: Un home fora convidava a tota la gent que passava per davant a entrar i fer-se una beguda calenta i un dolç a canvi de la voluntat, mentre hi havia gent parlant de les seues històries personals de retrobament amb Déu, micro en mano, davant de tots. Una bíblia en cada seient, clar… no va estar malament, després de tot, i va ser l’únic lloc calentet al que vam poder entrar.\nAçò que vé ara sí que és curiós de veritat: els carrers del centre de York són súper estrets i a més les cases, que a saber els anys que tindràn, van inclinant-se cap a dins i cap als costats, causant una sensació de claustrofòbia que no sé si aquestes fotos aconsegueixen transmetre… però us feu a la idea, no?\nI res, altre monuments pel que vam passar poc abans de tornar a casa, que ja es feia de nit (sí, eren com les quatre de la vesprada, i sí, es feia de nit…)\nAtenció a fins on arriba l’aigua!… pobre aquell qui tinga una casa/pub tan a prop del riu…\nI bé, poc més que contar. Les coses per ací ara van arreglant-se i tornant a ser “normals”. He recuperat una part de la bona sort que creia perduda i vaig estabilitzant-me en tots els sentits.\nEm vaig presentar a un exàmen de dos, però el que vaig fer em va eixir considerablement bé (espere que molt bé) i l’altre ja el faré a l’estiu.\nMontse prompte torna a Sheffield a rebentar-ho tot en la última setmana que li queda, i jo no pense perdre-m’ho, per suposat.\nA més a més, Edgar vindrà a visitar-me també eixa setmana i tot confluirà (estic segura) en una orgia de festa i cholgori de la que us passaré la crònica prompte.\nMolts besets des del nord, cuideu-me el sol mentre estic fora, i que us vaja bé a vosaltres també. Aquesta Clara se’n va a veure què troba hui per Sheffield (que hui, a més, fa sol.)\nEl delicat equil·libri emocional de l’Erasmus\nPublicat: 15 gener 2012 | Autor: unaclaraensheffield | Filed under: Uncategorized | 2 comentaris\nFa ja uns quants mesos que vaig encetar aquest blog amb la intenció principal de fer una mena de “llibret de notes” per recordar l’exeriència erasmus quan tot açò s’acabe, però també amb un altre objectiu: el servir d’ajuda als Erasmus que s’ho estan pensant i no saben si Sheffield molarà o que. Doncs bé, com haureu pogut observar, he descuidat bastant prou aquest últim propòsit (com també he descuidat la meua dieta, la meua rutina musical…) i a poc a poc açò s’ha anat convertint un poc en en “la història de ma puta vida, i si no t’interessa, ho sent moltíssim en l’ànima però és el que hi ha”.\nNo obstant això, hui sí que vinc amb la intenció d’il·lustrar-vos un poc al voltant d’eixe peculiar i incomprés subjecte que és l’Erasmus Vulgaris, que ara després del Nadal se’n torna a la seua morada extrangera per romandre fins les esperades vacances d’estiu.\n(- Avís per als lectors: Tots els meus estudis tenen solament un subjecte d’experimentació, que sóc jo, així que clar, sempre pot ser que no a tothom li passe igual, però vamos, jo diria que sí, i si no doncs quina sort teniu tots, no?… -)\nEn concret hui parlaré de l’equilibri emocional d’aquest especímen, que, com prompte veureu, és del tot menys equil·librat. I, com sóc així de pragmàtica, aprofitaré l’explicació per contar què va ser de mi des de l’últim post fins ara, (Nadals inclosos) i per penjar algunes fotos que he anat fent des d’aleshores. [Les fotos seràn prou “random”, amb peu de pàgina per aclarir-ho un poc]\nUs vaig deixar en que s’havien acabat els essays per fer i que per fi la cosa tornava a anar rodada, i amb que la Montse i jo estàvem fent moltes cosetes interessants. Doncs bé, això no era res en comparació amb el que s’esdevingué dins del meu cap poc després com a conseqüència de tan gran cap de setmana: va ser molt estrany, però alguna cosa va canviar, em va fer “click” el cervell i per fi em vaig sentir “a casa” a Sheffield. Estar totalment a gust en la teua pell, estar exactament on vols estar, en armonia amb el còsmos… sabeu què és això? Ho heu experimentat mai? Va ser genial haver vist per fi la llum, que és una cosa que a tots els companys que tinc d’Erasmus o de Sèneca els ha passat, a cadascú en un moment determinat, i que és molt difícil d’explicar, ho has de viure en la teua pell per saber què és.\nDe sobte Sheffield era el lloc on volia estar, tenia massa per fer i no m’abellia gens ni miqueta pillar l’avió en dues setmanes i baixar a València, perquè “què cony vaig a fer ara allí??” (mami, papi, Adri, gente: ho sent, tot forma part del tema que avuí tractem). I clar, el mes que m’havia agafat per estar a casa (del 17 de desembre fins al 14 de gener) em semblava una barbaritat, perquè, i m’havia adonat en eixe moment, ¡¡¡¡¡ només em quedaven uns escassos 5 mesos, i després tot hauria acabat!!!!!! Sentia com que no tenia prou mans ni prou dies per fer-ho tot, i bé, a més en anar-me’n em vaig deixar uns quants temes en l’aire sense resoldre, i això tampoc em feia massa gràcia.\nPerò va arribar el dia del vol, i clar, el vaig agafar (després de tot, sí que tenia ganes de veure a la gent, que tampoc sóc un monstre). Va ser molt guai veure la família i a Adri de nou, encara que al principi estava un poc rara (sensació estranya, queferositat i ansietat que et provoca el canviar de vida i de lloc repentinament i que jo anomene “erasmus sensation b” – la “a” és la d’eufòria repentina que vaig patir de la que us parlava abans). Però bé, a poc a poc tot es va normalitzar i vaig anar adaptant-me a casa de nou i, sabeu què? (sensació erasmus estranya “c”) era com si tot allò de Sheffield hagués sigut un somni i no hagués passat mai, com si mai me n’haguera anat de Gandia. Molt sinistre tot, però molt natural també.\nI de sobte, un mes ja no semblava tant de temps, i de fet el nadal estava passant molt i molt ràpid, i jo no volia anar-me’n perquè estava massa bé amb Adri i amb tots… però un cop més, va arribar el dia, i ahir vaig haver de dir adéu de nou a tots i tornar a canviar de vida i de paisatge i de clima repentinament i sense anestèsia, i a sobre amb jaleos i temes pendents que em marejen el cap (dentista urgent, canviar de pis, examens).\nHa sigut un viatge molt llarg i molt cansat, i molt solitari també. M’he sentit molt miserable tots els segons que ha durat, i ara mateix em sent incomodíssima amb la situació, i no sé què fer amb res ni on clavar-me ni què beure per a que se me passe.\nCosa que em duu a la meua conclusió respecte al tema que estàvem tractant: Açò és una bogeria total i quan estàs d’Erasmus et peguen uns sacsons emocionals increïbles que et deixen fet un desastre durant dies o setmanes, depenent de lo bé que sàpia un gestionar-se les seues emocions i del recolzament extern que rebes (véase amigos/mamà/parella).\nEm sentia més o menys bé, de sobte eufòricament bé a Sheffield, de sobte rara en tornar a Gandia, de sobte estàs bé i has agafat la teua vida a Gandia com si res hagués passat i no vols tornar, de sobte has de tornar-te’n sola a Sheffield i te sents més sola que mai i no vols estar ací… açò no hi ha déu que ho aguante! I tampoc hi ha déu que ho entenga!\nLa cosa és que sé que se me passarà tard o d’hora, i que tornaré a estar on fire…\nI tot açò demostra que aquest any les coses són distintes, molt més intenses en tots els sentits, amb molts més altibaixos. És un entrenament genial per a la vida, però no és un exemple d’un període de vida normal. Has d’anar adaptant-te a tot el que va venint, aprenent i passant-ho bé sempre que es puga, però sense prendre’t molt seriosament tots els jaleos que et passen pel cap. Petit futur Erasmus: açò et passarà a tu també però no t’espantes, mola molt. Gent que ha de suportar-nos: no sigau massa durs i tingau paciència, que no és fàcil aguantar amb cordura tot el que ens passa concentrat en tan poc temps.\nJo personalment ja no sé què pensar de mi mateixa i de les meues decisions este any. Són com unes vacances de la teua vida real i “no conten”. Això vaig sentir quan vaig tornar en Nadal: és genial, tota una experiència, eres més savi i tot això… però després vaig poder readaptar-me completament a la meua vida allí, vaig reprendre el fil i prou.\nAixí que depenent de la temporada en la que em trobe, us podré contestar una cosa o una altra, completament distintes, quan em pregunteu “I què tal açò de l’Erasmus?”\nI quan us conteste, no em prengau massa seriosament, perque jo mateixa ja no pense prendre’m seriosament res del que sent com a “veritat absoluta sobre ma vida” en aquests mesos que vénen.\nLa resposta més sincera i crec jo que més universal és que és tota una experiència que tothom hauria de viure almenys un cop en la seua vida. Així que no s’ho penseu, i vingau-se’n sense por. Després de tot, si la cosa ix malament,sempre ens quedarà el Valium, i encara hi ha psiquiatres “del seguro”…\nSheffield way of life: Essays, turisme, fred i festa amb la Mon\nPublicat: 4 Desembre 2011 | Autor: unaclaraensheffield | Filed under: Uncategorized | 5 comentaris\nSembla mentida que haja deixat passar quasi tres setmanes des de l’últim post.\nPrimer : disculpeu-me. Sé que és dur estar tant de temps sense saber de la meua super-cool vida. Sé que durant aquestos dies no heu pogut ni dormir preguntant-vos què havia sigut de mi. Doncs bé, no patiu més: estic bé. Bé, Ara estic genialment bé, però la setmana passada va ser un poc setmana de mierde, i l’anterior supose que simplement una setmana avorrida i normal, així que poc d’ella us contaré.\nSí que us explicaré què va fer de la meua última setmana de novembre un autèntic fàstic-infern, i què i quí va fer que la meua sort i el meu estat d’ànim canviaren. Les raons, aquí davall. Benvinguts de nous, nens i nenes, a un nou post d’aquesta claraensheffield:\n(Aprofite aquesta presentació per penjar-vos per fi una de les fotos de l’actuació que vaig fer fa ja un temps i que no he tingut en el meu poder fins ara)\nLa primera raó de la meua desesperació de la setmana passada va ser l’assaig que havia d’entregar per a Hegel and his critics. 3000 paraules que semblaven inabastables, llibres que no entenia ni en la seua versió espanyola i apunts bastant inútils. Va cundir el pánico, però això solament 4 dies abans de la data d’entrega. Com sol passar -com EM sol passar-, els dies d’abans solament va cundir la desorientació, la desinspiració i la gosera. Sí, ho sé, ” Ya lo haré luego” es el meu lema: no intenteu canviar-me U.U\nAixí que sí, faltaven 4 dies per entregar un assaig que encara no sabia ni cóm abordar, i vaig començar a estressar-me. No em malinterpreteu: una mica d’estress de tant en tant m’agrada, em fa sentir viva i treballadoreta. És la sal de la vida, i bé, com els resultats em solen compensar, a fí de comptes és bien. Però clar, eixa és una de les coses que aprecies quan ja han passat, però que en el moment de fer-les són bastant bastant tocada de collons. I tocada de collons em sentia jo.\nVaig haver de lluitar al costat del despertador per dur a terme la dura empresa de despertar a un cos i a un cervell acostumats a dormir fins a les dotze, i creieu-me: va ser tot menys fàcil. Vés a la biblioteca perquè a casa et distraus i sempre trobes coses a fer menys posar-te a estudiar, busca la Filosofia del dret de Hegel en castellà, per internet, i aconsegueix passar-la a un format còmode per imprimir-la perquè sense subratllar el que lliges no eres ningú, passa a net i a intel·ligible els powerpoints del professor sobre el tema del treball, mira els absolutament salva-vides apunts del Villodre i trau-los el suc per poder adaptar alguna cosa… un estress total. 3000 paraules???!!! La diversió estava assegurada.\nAixí que vaig passar moltes moltes hores clavada a la biblioteca bevent café i menjant merda ràpida per no parar, i lluitant -i perdent- per no entrar al facebook cada 20 minuts. Vaig conèixer a un motivao d’Uganda que em va estar convidant a cafés i xocolatines úber-calòriques i que em va salvar una mica la vida. Des d’aquí: gràcies. Ara pese com dos quilos més, però almenys aleshores em vaig poder mantenir desperta.\nI com que se’m va fer tan tard i jo visc, com ja sabeu, en la quinta ostia, vaig anar a dormir a casa d’Alex, i des d’eixe moment la meua vida va ser : biblioteca-casa Alex-biblioteca-casa Alex- biblioteca. Hores i hores davant de l’ordinador sense parar mentre la gent al teu voltant no para de fer coses guais i eixir de festeta no és fàcil, però almenys tenia un llit prop, i ajuda, benvinguda ajuda, amb l’anglés.\nDoncs entre això, que necessitava dormir i una dutxa urgent, que trobava a faltar a Adri, i que em vaig enterar que ja no tinc quatre sinò tres gats, la veritat és que el dissabte per la nit em sentia bastant desgraciada. I no solament desgraciada, sinò avorrida, cansada, lletja, grossa, bruta, sola… molt mal, la veritat. Però gràcies als déus, vaig trobar un article súper aclaridor sobre el tema que estava treballant que em va salvar la vida, i vaig poder acabar el treball a temps, i mig corregit. Mig, que no tot, per falta de temps: però sabeu què? M’era absolutament igual en el moment d’entregar-lo, i m’és igual ara: només volia que acabar d’una volta i, a més, vaig aprendre molt sobre Hegel fent-lo. La nota és el que menys em preocupa. (Sí, em faig major, perles…)\nBé, doncs per fi vaig poder tornar a casa i dormiiir, dormiiir, dormiiiir… Podria haver-vos contat la meua odissea aleshores, però només pensar en passar un segon més escrivint a l’ordinador em feia venir ganes de potar, i clar, no era plan. Descans era el que necessitava, i això vaig fer: descansar.\nEl dia següent era dimecres i festa, i la Montse em va trucar per si voliem fer cosetes i sortir de nostra puta respectiva casa i que ens donara un poc el …”sol”. I això vam fer: vam anar allà les 4 a correus a per cosetes i després a recòrrer-nos tota Abbeydale road-London road: carrers connectats que formen una llarguíssima avinguda plagada de tendes curioses i de segona mà i restaurants i supermercats de totes les nacionalitats.\nVam anar a una petita cafeteria-llibreria súper curiosa on els amos, un poc hippies ells i més simpàtics que el món, fan cada dia pastissos i demés delícies i te’ls pots prendre en les dues sales de dalt: dues cambres que són típiques sales d’estar angleses i on et pots trobar, a banda del mobiliari antic, moltíssims llibres, un piano i una guitarra, i els pots utilitzar lliurement. És caret, però per un cop val molt la pena.\nDesprés, vam trobar un restaurant japonés molt molt petit però bastant barat on vam sopar bastant bé per 7 lliures cadascuna, i on a més ens vam fer un fart de riure intentant agafar l’arròs amb els bastonets.\nI no contentes amb açò, vam decidir anar també al cine, que amb el carnet d’estudiant i amb un descompte especial de 2×1 que et fan els dimecres si eres Orange, ens ix per 2 lliures a cadascuna. Mongetes i Marilyn. No va ser una obra d’art però no va estar malament. Per passar l’estona ja anava bé.\nNo voliem que la nit acabara, i vam anar a fer-nos una birreta a un pub que vam trobar pel camí on ens vam fer fotos tan absurdes com aquestes:\n—He de fer un aclariment per aquesta última: és un “joc” estúpid: intenteu passar el braç, començant pel colze, per l’altre mentre es subjecteu el nas. No podeu? Doncs nosaltres sí, i ens va semblar digne d’immortalitzar—\nA les 12 ens van tirar, i plovia i ja no trobàrem res obert, així que anàrem a peu fins a sa casa i vam dormir les dues allí.\nAl dia següent vaig anar a classe, on el tio bo de classe, un amic d’Alex que és escalador i que també li diuen Alex, em va dir que divendres hi hauria festeta interessant al Penelopes: sí, com haureu notat, la meua sort estava canviant, però la cosa no havia fet més que començar.\nCarlos i Adela, companys de classe de Política, em van dir que els primers assaigs ja estaven corregits, i vaig anar corrent i amb el cor al puny a recollir el meu… i tenia un 71!!! Que ací és com un Excel·lent, un First!!! =D . Em vaig quedar amb una cara d’incredulitat-felicitat que em va durar tot el dia, i amb la feliç notícia em vaig compensar amb el 7é llibre de Harry Potter (el 6é ha sigut el primer llibre que he llegit completament en anglés, i estic ben orgullosa de mi) i algunes tonteries més.\nNomés quedava partir la pana el divendres, i ho vam fer: Concert de reggae al Penelopes, on ens vam trobar a l’Alex escalador i als seus amics, i on ens ho vam més que regozar ballant entre un bon grapat de xics més que guapos (açò està ple! que eren lletjos era una sucia mentira!). Així vam conèixer a Ozzy, un xic més que majo que es va oferir a dur-nos amb la furgo al dia següent al Peak District: al camp, al costat de Sheffield, lloc súper famos per anar a escalar (este xic també és escalador, com Jamie i Alex), i on la Montse i jo vam passar més fred que en tota nostra vida =S. Unes ventades impossibles, fang i aigua-neu, i un paisatge bastant marcià. Va molar moltíssim, i després a una mena d’alberg en el poblet del costat ens esperava un súper merescut brownie i tres xocolates amb Baileys.\nLes fotos no tenen pèrdua (jo no notava ni les mans, i a més amb les botes recién estrenades…muchita tela)\nEixa nit era l’aniversari de l’Alex, i vam anar a un lloc on feien un concert benèfic que va ser més que interessant. La gent després no feia molta festa, així que la Montse i jo vam tornar a casa, a ma casa, on veierem un capítol de Community a l’ordinador abans de caure rodones: massa activitat, massa emocions en solament un cap de setmana. Necessitavem dormir molt, i així vam fer.\nAquesta matí ella s’ha pirat, i jo he estat per ací fent la paloma i ordenant un poc aquesta lleonera. I res, açò és el que ha passat que valga la pena contar.\nBé, això i que estic descobrint cada dia més cóm m’agrades, Mon, i cóm et trobaré a faltar quan te’n vages en Febrer. Eres una tia més que genial, súper llesta i molt molt graciosa (me muir de la risa veient cóm et rius com una nena dels estornuts raros de la penya, per exemple XD), i m’alegre moltíssim d’haver-te conegut. Sense tú aquest Erasmus estaria sent la meitat de divertit i de surrealista, i no tindria a ningú a qui “posmodernitzar” a altas horas de la madrugada ni a ningú amb qui romper la pana en el danceflooor, eixe lloc on no connectava tan bé amb ningú des d’Imma.\nAixí que ho intente ara amb l’autoritat que em prorporciona “salir por internet” i et demane, por todos los dioses: NO TE PIRES ENCARA!!! BUSCA UNA FEINA ACÍ I QUEDA’T AMB MI!!!\nA tú et dedique este post per intentar comprar el teu amor, i perquè t’ho mereixes molt =)\nPD: PER QUÈ, DESTÍ CRUEL, FAS QUE TOTES LES BONES AMIGUES QUE FAIG VISQUEN TAN LLUNY DE MIIIIII!!!! ACABARÀ AÇÒ ALGUN DIA??? =_( HAURÉ DE RESIGNAR-ME ETERNAMENT AMB TINDRE SOLAMENT LES PILILES A PROP???\nDes d’on em visites?\nInserta el teu e-mail per subscriure't al meu bloc i rebre les notificacions dels nous posts al teu e-mail\nLovesheffield: bloc imprescindible per saber de la meua nova llar


Amb aquest ja serà la 7a vegada que s'organitza el concurs de fotografia matemàtica, sent així una de les activitats matemàtiques amb més història que actualment es fan a l'escola.\nCada foto haurà de dur un títol que faci referència, d'alguna manera, al contingut matemàtic de l'obra, amb gràcia i originalitat.\nEls premis s'entregaran el dia que celebrem els jocs florals per sant jordi\nCada professor de l'assignatura de matemàtiques obrirà una entregar per l'XTEND on penjareu dos documents\nLa fotografia amb el nom seguint el següent format "nivell_titol.jpg"\nUn document de word amb el nom seguint el format "nivell_titol.docx" que contingui\nel vostre nom,\nPer exemple un alumne de la categoria de 1r i 2n ESO posaria si la fotografia es diu "miralls numèrics"\nHi haurà els següents nivells\nNivell Primària: 5è i 6è de primària - 56PRIM\nNivell ESO-1r cicle: 1r i 2n d'ESO - 12ESO\nNivell ESO- 2n cicle : 3r i 4t d'ESO - 34ESO\nNivell ESPO : Batxillerat. - BAT\nNivell Professorat: Professorat i PAS - PROF\nEn el següent vídeo es mostren les fotos finalistes de la 6a edició\nV Concurs de Fotografia Matemàtica a l'escola Anna Ravell\nUn any més hem convocat el concurs de fotografia matemàtica i hem fet el lliurament de premis durant la diada de Sant Jordi que hem celebrat a l'escola.\nUs presentem un vídeo amb els guanyadors i un recull de les fotografies finalistes.\nEl terme fotografia matemàtica designa qualsevol imatge que reflecteixi o tingui relació amb algun aspecte matemàtic\nUna foto és foto matemàtica si hi ha intenció per part de l'autor de que així sigui. Aquesta intenció matemàtica ha de quedar reflectida clarament en el títol de la fotografia, en el que s'ha de fer referència, d'alguna manera, al contingut matemàtic.\nEn aquest concurs hi poden participar alumnat, professorat i PAS.\nHi haurà cinc nivells:\nNivell Primària: 5è i 6è de primària\nNivell ESO-1r cicle: 1r i 2n d'ESO\nNivell ESO- 2n cicle : 3r i 4t d'ESO\nNivell ESPO : Batxillerat.\nNivell Professorat: Professorat i PAS\nLes fotografies han d’estar fetes pels participants, han de ser originals, NO es poden fer fotomuntatges.\nLes fotografies han de ser fetes amb suficient resolució per ser impreses amb bona qualitat.\nS'haurà d'enviar un arxiu amb la fotografia en format JPG a la plataforma de l'escola, on consti el títol. També s'haurà d'enviar un fitxer de text amb el mateix títol que l'arxiu de la fotografia on hi constarà el nom de l'autor, el títol de la fotografia i el nivell.\nEl jurat establirà diferents premis per cada categoria.\n1.- Entrega de treballs: La data límit de l'entrega de treballs serà el dia 7 abril del 2017\n2.- La decissió del jurat i el lliurament de premis es farà el dia 21 d'abril juntament amb la celebració de Sant Jordi.\n3.- Els treballs sel·leccionats seran presentats al concurs que organitza l'ABEAM ( Associacio de Barcelona de l'ensenyament i aprenentatge de les Matemàtiques)\nFotografia Matemàtica anys anteriors\nMireu el vídeo que han preparat els professors de l'ICE de la UAB, per promoure el concurs de fotografia matemàtica entre els seus alumnes de Didàctica de les matemàtiques, aixi si que venen més ganes de participar.


Com cancel·lar un viatge sense pagar diners? | Consumer\nSi es té una malaltia justificada o es canvia la data de la reserva d'un viatge en lloc d'anul·lar-la, es pot evitar gastar diners en haver de cancel·lar-ho\nDe vegades, un treball d’última hora o una malaltia poden desbaratar els plans que s’han fet per a les vacances i, en conseqüència, deixar en l’aire aquesta escapada tan desitjada, que fins a és possible que s’hagi pogut reservar amb antelació per obtenir algun descompte. Però, es pot anul·lar el viatge sense haver de pagar? En aquest article es troben els trucs per fer-ho sense desemborsar diners algun. Quines opcions hi ha? En lloc de cancel·lar, es pot canviar la data del viatge, trobar una persona que ocupi el nostre lloc o anul·lar el viatge per malaltia.\nPagar per un viatge sense poder gaudir d’ell és una situació, com menys, desagradable. Si una malaltia, una reunió inajornable o un assumpte personal d’importància impedeixen poder viatjar en la data ja reservada, es pot intentar no perdre diners en cancel·lar-la. Si es tenen en compte aquests sis consells, s’aconseguirà amb major facilitat.\n1. Amb segur de cancel·lació\nEn les agències de viatges tenen l’obligació d’informar i oferir al client un segur de cancel·lació. Però, de vegades, un es confia i, en contractar un viatge, ho fa sense aquest segur. Error! Són barats i quan es tracta de reserves amb un desemborsament econòmic alt, contractar-los és el més recomanable. Aquest segur cobreix l’import de l’anul·lació d’un viatge (per causes alienes a la voluntat del viatger i incloses en la pòlissa) i evitarà perdre diners.\nImatge: photography33 Portfolio\n2. Donar la reserva a una altra persona\nNo és una solució molt ortodoxa, però si es té la sort de trobar a una altra persona que vulgui usar la reserva, es podrà recuperar els diners. Els hotels no estan en l’obligació d’acceptar aquest canvi de viatgers, però no és habitual que posin problemes. D’aquesta manera també s’haurà aconseguit anul·lar el viatge i no perdre un sol cèntim.\n3. Canviar la data del viatge sense pagar\nUna altra opció per no resultar penalitzats i gastar diners per cancel·lar un viatge és canviar la data de la reserva en lloc d’anul·lar-la. No sempre es té en compte, però és una solució senzilla i en molts hotels no s’accepta la cancel·lació sense recàrrec, però el canvi de la reserva per a altres dates ho faran sense problema algun.\n4. Tenir en compte els terminis per cancel·lar reserves\nEstar atent als terminis de cancel·lació pot fer que no s’hagi de gastar diners en anul·lar un viatge. Sempre s’ha de sol·licitar informació sobre aquest punt i han de donar una explicació clara i, si és possible, per escrit. No s’hauria de reservar mai sense conèixer les condicions de cancel·lació. A més, cal saber que aquestes condicions són específiques per a cada reserva.\nEn el cas dels vols, la regla general és que si solament queden 48 hores per a la sortida, se sofreixi una penalització. Encara que les coses van canviant… En eDreams asseguren ser conscients dels imprevists i, per això, ara es pot gaudir de cancel·lació gratuïta en alguns vols, quan es compleixin algunes condicions i siguin operats per unes aerolínies determinades.\n5. Obligacions legals que fan impossible viatjar\nQuan es té tot preparat per sortir en pocs dies, però es rep una citació del jutjat, no es pot eludir i s’ha d’acudir obligatòriament. Tampoc és possible rebutjar una sol·licitud per formar part d’una taula electoral per un viatge… En tots dos casos, no cal pagar per anul·lar un viatge, però s’ha de justificar amb tota la documentació que es disposi.\n6. Malaltia que obligui a anul·lar el viatge\nUna circumstància que justifica per complet la cancel·lació d’un viatge és patir una malaltia de relativa importància o haver de sotmetre’s a una intervenció quirúrgica o a proves mèdiques urgents o d’envergadura. En aquest cas, per descomptat, no cal pagar gens en concepte de despeses d’anul·lació, però sí s’haurà de justificar amb documentació, cites mèdiques, parts d’un especialista, etc. que es tracta d’un fet verídic.\nSi es té organitzat un viatge i la companyia anul·la el vol (o un altre mitjà de transport) per qualsevol circumstància, els hotels no poden cobrar despeses de cancel·lació de la reserva, ja que la responsabilitat de no ocupar l’habitació no és de la persona. A més, els responsables del vol anul·lat han d’indemnitzar-li, tret que la cancel·lació respongui a raons d’extraordinària gravetat com una erupció volcànica, condicions climàtiques extremes o vagues.\nagències de viatges vacances


Recursos i consells sobre hàbits saludables i temps de família\nEls estudis demostren que la família té una importància clau en el creixement i l'evolució dels fills i filles. En el marc d'aquesta afirmació, la consellera d'Ensenyament, Irene Rigau, afirma que el departament vol oferir instruments a les famílies per enfortir el seu compromís en l'educació.\nPer garantir aquest objectiu, l'espai web del departament posa a disposició de l'usuari informació i recursos de dos aspectes bàsics: els hàbits saludables i el temps en família. En el primer apartat s'hi inclou informació sobre l'alimentació, la higiene, el descans i l'activitat física. Respecte a l'alimentació, per exemple, es distingeix per grups d'edats i inclou guies sobre la correcta elecció d'aliments i d'altres temes com el sobrepès i els trastorns del comportament alimentari. Els consells sobre l'activitat física inclouen detalls sobre la millor manera d'iniciar els nens i nenes en l'esport i informació detallada sobre els beneficis de la seva pràctica.\nPel que fa a l'espai del temps de família, es distingeix entre la comunicació i el lleure. Així, s'explica en cada etapa del creixement de les criatures quina és la competència comunicativa adequada i es posen a disposició eines com el Programa Créixer amb Tu i el Programa Aprendre amb Tu del departament de Benestar Social i Família de la Generalitat de Catalunya. Aquests dos cicles formatius són gratuïts i d'accés lliure i pretenen ajudar els pares i les mares a reforçar la seva tasca educativa.\nEn l'espai de lleure s'orienta sobre quin és el seu paper en cada etapa de creixement de l'alumne i es faciliten enllaços a webs de museus, a la de la Direcció General de Joventut, a la Xarxa d'Albergs de Catalunya i a la Guia de lleure per a famílies que elabora el departament de Benestar Social i Família. Els enllaços pretenen donar-vos idees per organitzar activitats atractives per tota la família.\nConverses. El departament d'Ensenyament és conscient que com a pares i mares us podeu trobar en el dia a dia amb un munt de dificultats a l'hora d'educar els vostres fills. És per això que el portal ofereix un espai on trobareu exemples de converses entre famílies que plantegen els seus dubtes i d'altres que hi donen resposta des de la seva pròpia experiència.\nEnquestes. Avalueu-vos i rebreu consells. Trobareu dubtes diversos, sobre els sentiments i emocions dels nens i nenes i sobre com comuniquen el que els passa, també sobre com potenciar la seva comunicació no verbal, així com dubtes i respostes sobre les dificultats de compaginar el temps de lleure dels vostres fills i filles amb la jornada laboral. L'espai s'està actualitzant i seguint-ne l'evolució hi anireu trobant noves converses.Les enquestes pretenen ajudar-vos, com a pares i mares, a valorar el vostre nivell d'implicació sobre diferents aspectes de l'educació dels vostres fills. A partir de les respostes, podreu obtenir els punts forts de les vostres actuacions com a educadors i aquells altres aspectes que podríeu millorar.\nDe moment, compteu amb dues enquestes però la web està en creixement i n'anireu trobant de noves amb regularitat. La primera és sobre com despertar l'hàbit lector en els nostres fills. Després de contestar les 10 preguntes que us proposen obtindreu recomanacions per alimentar la passió lectora de petits i grans. La segona enquesta és d'autoconeixement com a pares i mares. Trobareu preguntes i consells sobre l'acompanyament a casa, la tasca d'educar i la participació en el funcionament del centre educatiu.\nDecàleg. Les bases a seguir. Trobareu tres decàlegs en l'espai d'"Educar i créixer en família". Estan relacionats amb la segona de les enquestes, la que us permet autoavaluar-vos com a pares i mares. Els decàlegs versen sobre l'acompanyament educatiu a casa, la tasca paternal com a educadors i la participació en el funcionament del centre educatiu.\nCadascun d'ells us ofereix deu punts a seguir per optimitzar el suport que doneu als vostres fills i filles en matèria d'educació. L'espai us recordarà la importància de tenir cura que el nen arribi a l'escola puntualment i que ho faci havent esmorzat, els decàlegs també emfatitzen la necessitat d'estar al corrent de les relacions que tenen els vostres fills i filles amb els seus amics i de mantenir una actitud comprensiva i positiva, però també ferma i amb criteris clars.


El CAP Bages tindrà una unitat de canvi de sexe abans d’acabar l’any - Regió7\nEl CAP Bages tindrà una unitat de canvi de sexe abans d’acabar l’any\nManresa serà la quarta ciutat catalana amb professionals dedicats a aquesta tasca\nEl centre d’atenció primària ja té personal format per posar en marxa la unitat | ARXIU/MIREIA ARSO\nManresa es convertirà en la quarta ciutat de Catalunya que disposa d’una unitat de canvi de sexe que atendrà al col·lectiu transsexual. El Departament de Salut ha comunicat a l’Ajuntament i al Consell Comarcal que el CAP Bages tindrà especialistes que es dedicaran a aquesta tasca abans que acabi l’any i, així, donarà resposta a les reivindicacions de les entitats que defensen la igualtat de les persones LGBTI al Bages.\nEl grup de professionals sanitaris ja s’ha format per posar-ho en marxa i només faltava el vistiplau del departament. La consellera de l’Àrea de Serveis Socials Bàsics, Dones i Polítiques d’Igualtat del Consell Comarcal, Àdria Mazcuñán, ho va fer públic divendres al col·lectiu LGBTI de la comarca en una taula rodona en què hi eren presents set entitats que treballen per la igualtat de drets i la normalització. Un acte en el qual també va assistir la regidora d’Igualtat de l’Ajuntament de Manresa, Cristina Cruz.\nLa reunió amb els responsables del departament i de CatSalut va tenir lloc fa dues setmanes i, a part de Mazcuñán i Cruz com a representants de les àrees d’Igualtat, també hi va assistir l’alcalde de Manresa, Marc Aloy. De fet, la unitat de trànsit adreçat al col·lectiu transsexual que vol canviar de sexe ja hauria d’estar en marxa des de fa tres anys, segons l’entitat Aldarull, que treballa a la ciutat per a la igualtat de drets de les persones LGBTI.\nFa dos anys Regió7 va informar que el servei Trànsit a Manresa ha de disposar d’una ginecòloga, una psicòloga i una treballadora social, i que ja estaven formades per dur a terme aquest tasca al centre sanitari.\n«Des del Departament de Salut ens van informar que el darrer any i mig, amb la pandèmia, han tingut altres prioritats i per aquest motiu s’ha hagut d’esperar més del que voldríem», explica la consellera comarcal. Després de la confirmació de la Generalitat, cal la dotació pressupostària per fer realitat la unitat de trànsit.\nTot i la implicació del Consell Comarcal, l’Ajuntament de Manresa és l’administració del territori que hi ha estat més a sobre en ser el municipi amb el gruix més important de població. I és que Manresa no només és la capital comarcal sinó la ciutat de referència de les comarques de la Catalunya Central. «És clar que ens hagués agradat disposar de la unitat de trànsit abans, però són qüestions que requereixen el seu temps a l’hora de materialitzar. En tot cas, anem en la direcció correcta», afegeix en resposta a les preguntes d’aquest diari.\nTot i això, considera que s’ha de destacar el fet que Manresa sigui la quarta ciutat de tot el país que disposi d’unitat de trànsit. Els representants de les entitats presents divendres a Santpedor van rebre amb satisfacció moderada la notícia i esperen que les previsions del Departament de Salut finalment es compleixin. El CAP Bages, a la plaça Espanya, està gestionat per CatSalut.\nMalestar els darrers mesos\nEntitats de la Catalunya Central han expressat el seu malestar els darrers mesos pel retard de la posada en marxa de la unitat de trànsit. Fa un mes i mig van protestar davant l’Ajuntament.\nAquesta unitat, tal com va recollir Regió7 (vegeu edició del 8 de maig del 2019) té els professionals formats per començar a treballar, però no s’havia assignat el pressupost per posar-la en marxa al centre d’atenció primària. De fet, les entitats reclamen més unitats de trànsit a la Catalunya Central perquè actualment les persones trans de la zona s’han de desplaçar a Barcelona per poder fer el canvi de sexe. A banda, també troben a faltar espais de socialització.


cistell de vímet rodó amb tapa i nansa marca olli ella\nConnetix pack expansió 40 peces\nAmpolla d'experimentació 200 ml\n/ Safates i contenidos per a peces soltes\nCistell de vímet rodó gran amb tapa i nansa\nEntrega el dimarts 21 de setembre\nsi fas la comanda en 22 h i 10 minuts Detall del lliurament\nVersió gran del cistell de vímet natural amb nansa i tapa.\nAquesta mida de cistell és ideal per a guardar peces grans de construcció, per exemple. Tot el que ajudi a augmentar l’autonomia dels infants a l’hora d’endreçar ens sembla súper interessant.\nEl vímet natural té un encant que el fa especial. Aquest cistell amb tapa i nansa és una molt bona opció per a tot tipus d’emmagatzematge. Peces mitjanes i petites, joguines, nines...\nÉs també un element de joc en sí. Els cistells al servei del joc es converteixen fàcilment en cases, coves i refugis de tota mena.\nAquest és un producte artesanal i fet a mà. Les mides, el color i l’acabat poden variar lleugerament respecte a la fotografia.\nEdat recomanada per Jugar i Jugar: 2 a 99 anys.\nMides producte: 18 x 16 sense nansa ( Alt 25 amb nansa)\nCistell de Vímet Rectangular\nLes paneres de vímet són un material bàsic, polivalent...\nUna cistella de vímet natural amb múltiples possibili...\nCistell de vímet rodó petit amb tapa i nansa\nCistell de vímet natural amb nansa i tapa. A la ma...\nVersió gran del cistell de vímet natural amb nansa i ta...


El moment de triar escola és una oportunitat per a les famílies per reflexionar sobre quines són les prioritats educatives que volem per als fills. No hi ha escoles bones o dolentes, sinó que n’hi ha …\nLes joguines de fusta estan de moda. Però realment ens trobem davant d’un tipus de joguines amb més beneficis que les joguines de plàstic o de qualsevol altre material, o és un moda passatgera com tan …\nReactiva’t! Encara som a temps!\nA l’octubre la rutina ja torna a ser present plenament en el nostre dia a dia. Hem tornat a la feina, a l’escola, als extraescolars, als menús organitzats, als horaris estrictes. Hem estrenat curs, ob …\n8 octubre del 2019\nEl mes de setembre és el mes de la tornada a la rutina. Tornem a la feina, a l’escola, als extraescolars, als menús organitzats, als horaris estrictes. Tot això pot resultar avorrit i provocar-nos nos …\nLa llum és més blanca. Els parcs comencen a cobrir-se de fulles seques que amaguen les primeres castanyes. Es fa fosc abans. Els aparadors comencen a ser de llana. Tornen els horaris. Olor de llibres …\nEl setembre és el mes de tornada a l’escola, un moment de l’any intens i ple de novetats. Els infants inicien el curs amb ganes de retrobar-se i compartir les seves experiències d’estiu. Les famílies …\nUn estiu per viure’l: colònies, casals, campaments…\nDurant el mes de maig, davant l’imminent final de curs escolar, moltes famílies es comencen a plantejar què fer amb les criatures davant de tres llargs mesos de vacances, coincidint amb els curts perí …\n3 maig del 2019


La Generalitat de Catalunya estableix un ser... - Govern.cat\nLa Generalitat de Catalunya estableix un servei especial de transport públic per la revetlla de Sant Joan\nquery_builder 21 juny 2021 11:46\nLa xarxa de metro i TRAM ofereix servei ininterromput la revetlla de Sant Joan i FGC presta el servei fins a les 2 de la matinada\nRodalies de Catalunya reforça amb 10.500 places addicionals les línies previsiblement més freqüentades\nLa nit de la revetlla de Sant Joan, dimecres 23 de juny, hi ha servei especial de transport públic per facilitar la mobilitat de les persones en una nit de celebració però encara en el marc de les recomanacions que cal respectar com a conseqüència de la covid-19.\nEn aquest sentit, la ciutadania pot comptar amb el servei ininterromput de metro, prestat per Transports Metropolitans de Barcelona (TMB) durant 43 hores seguides, és a dir, des de les 5 h de la matinada de dimecres 23 fins a les 00 h de dijous dia 24. A més, la línia L4 reforça el seu servei amb freqüències de pas de fins a 8 minuts.\nTRAM també ofereix servei ininterrompudament durant 43 hores: les línies del Trambaix i del Trambesòs tindran tramvies circulant des de les 5 h de la matinada de dimecres 23 fins a les 00 h del dia 24.\nPel que fa a la xarxa ferroviària, Ferrocarrils de la Generalitat de Catalunya (FGC) presta el servei habitual de vigília de festiu, fins a les 2 h de la matinada, i es repren el servei normalment a les 5 h del matí del dijous.\nRodalies de Catalunya també ofereix el servei en l’horari habitual però amb 10.500 places addicionals en les línies que es preveu augment de demanda.\nPel que fa al transport per carretera, els busos nocturns de la Generalitat mantindran l’oferta al 100%. D’altra banda, els autobusos urbans mantindran l'oferta habitual de dia feiner pel dia 23 i de dia festiu pel dia 24. El Nitbus de l’AMB tindrà reforços a la línia N28 (amb una freqüència de 10 minuts i busos articulats), N9 (amb busos addicionals entre Santa Coloma de Gramenet i Can Ribó, de Badalona) i vehicles de reserva a Plaça Catalunya.\nEls operadors han previst un reforç de personal en trens i estacions per atendre l’afluència de persones usuàries que es desplaçaran en transport públic, especialment a zones de platja i al centre de la ciutat, per celebrar la revetlla. Així mateix s’incrementa la neteja, el manteniment i la seguretat a les estacions més freqüentades.\nTot i la flexibilització de les mesures de mobilitat, cal recordar que l'emergència sanitària causada per la pandèmia encara no s’ha acabat. Per això, es recomana als usuaris del transport públic que respectin estrictament les mesures de protecció sanitària establertes, especialment l'ús de la mascareta a l’interior dels vehicles i instal·lacions, la prohibició de menjar o beure als vehicles, la distribució en tot l'espai disponible, el silenci i el seguiment de les indicacions que facin el personal dels operadors.\nPer a més informació sobre l’oferta relacionada amb la revetlla de Sant Joan cal consultar els canals oficials dels diferents operadors.


Ajuntament d´Albal - Política de cookies\nPublicació Municipal "El Replà"\nRegistre activitats tractament\nAg. Ocupació i Desen. Local\nInformació Alerta COVID-19\nEste lloc web, igual que la majoria dels llocs en Internet, usa Cookies per a millorar i optimitzar l'experiència de l'usuari.\nLes Cookies són arxius que els llocs web o les aplicacions instal·len en el navegador o en el dispositiu (per exemple; smartphone, tablet o televisió connectada) de l'usuari durant el seu recorregut per les pàgines del lloc o per l'aplicació, i servixen per a emmagatzemar informació sobre la seua visita.\nRecopilar informació estadística anònima, així com quines pàgines ha visitat l'usuari o quant temps ha romàs en el lloc web.\nL'ús de Cookies permet optimitzar la navegació, adaptant la informació i els servicis oferits als interessos de l'usuari, per a proporcionar-li una millor experiència sempre que visita el lloc web.\nEste lloc web utilitza Cookies per a funcionar, adaptar i facilitar al màxim la navegació de l'usuari.\nLes Cookies, en funció de la seua permanència, poden dividir-se en cookies de sessió o permanents. Les primeres expiren quan l'usuari tanca el navegador. Les segones expiren quan es complix l'objectiu per al qual servixen (per exemple, perquè l'usuari es mantinga identificat en el lloc web) o bé quan s'esborren manualment.\nEstrictament necessàries (tècniques): Són aquelles imprescindibles per al funcionament correcte de la pàgina. Normalment es generen quan l'usuari accedix al lloc web o inicia sessió i s'utilitzen per a identificar-lo en el lloc web amb els següents objectius:\nMantindre l'usuari identificat de manera que, si abandona el lloc web, el navegador o el dispositiu i en un altre moment torna a accedir al dit lloc web, seguirà identificat, facilitant així la seua navegació sense haver de tornar a identificar-se.\nComprovar si l'usuari està autoritzat per a accedir a certs servicis o zones del lloc web.\nDe rendiment: S'utilitzen per a millorar l'experiència de navegació i optimitzar el funcionament del lloc web, com, per exemple, emmagatzemar les configuracions de servicis, o emmagatzemar la compra realitzada en un carret de la compra.\nAnònimes: Només recopilen informació sobre els espais publicitaris mostrats en el lloc web, amb independència de l'usuari que accedix al lloc web, és a dir, sense identificar-lo expressament.\nPersonalitzades: Recopilen informació personal de l'usuari del lloc web per part d'un tercer, per a la personalització dels dits espais publicitaris.\nDe geolocalització: Estes Cookies s'utilitzen per a esbrinar en quin país o regió es troba l'usuari quan accedix a un servici del lloc web a fi d'oferir-li continguts o servicis adequats a la seua localització.\nD'analítiques: Recopilen informació sobre l'experiència de navegació de l'usuari en el lloc web, normalment de forma anònima, encara que de vegades també permeten identificar de manera única i inequívoca a l'usuari a fi d'obtindre informes sobre els interessos dels usuaris en els servicis que oferix el lloc web.\nA continuació, es mostra una taula amb les Cookies utilitzades en este lloc web, i s’incorpora un criteri de "nivell d'intrusivitat" recolzat en una escala de l'1 al 3, en la qual:\nNivell 1: es correspon amb Cookies estrictament necessàries per a la prestació del mateix servici sol·licitat per l'usuari.\nNivell 3: es correspon amb Cookies gestionades per tercers que permeten el seguiment de l'usuari a través de webs de què l’Ajuntament d’Albal no és titular. Normalment es corresponen amb Cookies de publicitat o d'analítiques on s'identifica a l'usuari de manera única i evident.\ncookies Illimitada Tècnica Control d'acceptació de política de cookies Nivell 1\n4. Deshabilitar l'ús de Cookies\nSi l'usuari així ho desitja, és possible deixar d'acceptar les Cookies del navegador, o deixar d'acceptar les Cookies d'un servici en particular.\nTots els navegadors moderns permeten canviar la configuració de Cookies. Estos ajustos normalment es troben en les “Opcions” o “Preferències” del menú del navegador. L'usuari podrà, en qualsevol moment, deshabilitar l'ús de Cookies en este lloc web per mitjà de:\nAltres mecanismes de tercers, disponibles online, que permeten als usuaris detectar les Cookies en cada lloc web que visita i gestionar la seua desactivació (per exemple, Ghostery: http://www.ghostery.com/privacy-statement).\nAlgunes funcionalitats i servicis poden quedar deshabilitats o tindre un comportament diferent de l'esperat com, per exemple, romandre identificat, mantindre les compres en el "carret de la compra" en un servici de comerç electrònic o rebre informació dirigida a la seua localització, entre d’altres.\nSi deshabilita l'ús de Cookies en este lloc web és probable que deixe de poder accedir-ne a certes zones o que s’hi degrade notablement l'experiència de navegació.\nL'Ajuntament d’Albal, pot modificar esta Política de cookies en funció d'exigències legislatives, reglamentàries, o amb la finalitat d'adaptar dita política a les instruccions dictades per l'Agència Espanyola de protecció de dades, per això s'aconsella als usuaris que la visiten periòdicament.\nQuan es produïsquen canvis significatius en esta Política de cookies, l'entitat procedirà a plasmar-los en el web.


Pau Gasol i Sáez | enciclopedia.cat\n(Sant Boi de Llobregat, Baix Llobregat, 6 de juliol de 1980)\nPau Gasol (2008)\nPivot de 2,16 m d’alçada, començà a jugar a l’Escola Llor de Sant Boi de Llobregat. Posteriorment passà a les categories inferiors del CB Cornellà i després fitxà pel Futbol Club Barcelona (1999-2001). El 1999 es proclamà campió del món júnior amb la selecció espanyola, que en la final s’imposà als Estats Units. El seu esclat definitiu es produí l’any 2001 i es convertí en el punt de referència del FC Barcelona, tot i la seva joventut. Elegit millor jugador de la final de la Copa del Rei d’aquest any, la seva consagració tingué lloc en la final de la Lliga davant el Real Madrid (2001), en què novament fou considerat el millor jugador. Uns quants dies després fou elegit número 3 del draft de l’NBA, la posició més alta que mai havia assolit un jugador europeu en la selecció per a triar les noves incorporacions a la lliga professional nord-americana, circumstància que li permeté rescindir el seu contracte amb el FC Barcelona i fitxar pels Memphis Grizzlies, on no trigà a ésser considerar el jugador franquícia. Debutà amb els Grizzlies la temporada 2001-02 i disputà 482 partits fins ben entrada la temporada 2007-08, en què fou traspassat a Los Angeles Lakers.\nEl primer any a l’NBA fou escollit rookie (millor debutant) de la temporada, i la següent els Grizzlies es classificaren per primer cop per a jugar el play-off pel títol 2003-04. El 2006 fou seleccionat per a jugar al partit de l’All-Star, que reuneix els millors jugadors de l’NBA, fita que repetí els anys 2009, 2010, 2011 i 2016. Amb Los Angeles Lakers guanyà el campionat de l’NBA el 2009 i el 2010. L’any 2014 fitxà pels Chicago Bulls. Posteriorment ha jugat les temporades 2016-17 i 2017-18 amb el San Antonio Spurs. El març del 2019 rescindí el contracte amb aquest equip i fitxà pel Milwaukee Bucks. En una temporada afectada per les lesions, al setembre signà contracte per una temporada com a agent lliure i sense restriccions pels Trails Blazers de Portland, contracte que fou suspès al novembre fins a la seva recuperació d’una lesió. El febrer del 2021, després de vint anys, tornà a signar per al FC Barcelona fins al final de la temporada 2021-22, equip amb el qual assolí la Lliga (2021). L’octubre del 2021 anuncià la seva retirada com a jugador professional.\nAmb la selecció espanyola guanyà el Campionat del Món (2006), la medalla de plata als Jocs Olímpics de Pequín (2008) i Londres (2012), i la de bronze als de Rio de Janeiro (2016). Guanyà també l’Eurobasket (2009, 2011, 2015), del qual fou subcampió (2003, 2007) i medalla de bronze (2001, 2017). En finalitzar la seva participació en els Jocs Olímpics de Tòquio (2021) anuncià la seva retirada de la selecció, al mateix temps que fou elegit membre de la Comissió d’Atletes del COI.\nJuntament amb el seu germà Marc li fou atorgat el 2006 i el 2015 el premi Príncipe de Asturias dels esports (el primer any com a integrant de la selecció espanyola). Fou MVP (jugador més valuós) del Mundial del 2006 i de l’Europeu del 2009, del qual també fou màxim encistellador. El 2009 fou escollit millor jugador europeu del 2008 i del 2009 per la Federació Internacional de Bàsquet (FIBA), i el 2015 fou reconegut amb el premi NBPA Global Impact Player. L'any 2021 fou guardonat amb la Creu de Sant Jordi.


Aquest dimarts, 23 d'octubre, en un acte que ha tingut lloc al Centre Europeu d'Astronomia Espacial (ESAC), seu de l'ESA a Madrid, l'agència ha presentat la participació espanyola en la missió. El catedràtic de la UB Jordi Torra hi ha intervingut com a investigador principal de la contribució científica espanyola en la missió Gaia. També ho han fet Álvaro Giménez, director de Ciència i Exploració Robòtica de l'ESA i director de l'ESAC; José Hernández, enginyer d'Operacions i Cal·libració de Gaia (ESA); Pilar Román, responsable del Programa Científic de l'ESA del CDTI (MINECO), i César Ramos, director general de l'Associació Espanyola de Tecnologíes de Defensa i Espai (TEDAE), que engloba a les empreses espanyoles que participen al projecte. Cartell del acte


Recordem les deu preguntes a l’entorn de les quals vam estructurar el debat:\n• El patrimoni cultural, històric i natural de Martorell està suficientment identificat?\n• Disposem d’una avaluació del patrimoni que ens permeti definir polítiques de conservació, recerca i divulgació?\n• La protecció del patrimoni és l’adequada per a cada cas?\n• Disposem de mecanismes de coordinació entre els diferents actors que intervenen en la gestió del patrimoni?\n• Disposem de mecanismes per incentivar la protecció i difusió del patrimoni de titularitat privada?\n• Disposem de mecanismes de control i seguiment per a garantir la protecció del patrimoni?\n• Comptem amb instruments per a la difusió i comunicació d’aquest patrimoni?\n• Quin impacte té en l’àmbit de l’ensenyament? En el del lleure? I en el turístic?\n• És possible elaborar un pla a mig i llarg termini en relació a la conservació, la recerca i la difusió del patrimoni i dotar-lo de recursos materials, humans i econòmics?\n• Es poden establir mecanismes de col•laboració entre l’Administració, la societat civil i les entitats i institucions de recerca?\nDes del CEM considerem que el primer pas per avançar en aquesta concreció del consens i convertir-lo en acció efectiva té la seva base en la resposta positiva de tots els grups a la última de les deu preguntes: és possible establir mecanismes de col•laboració entre l’Administració, la societat civil i les entitats i institucions de recerca implicades en la gestió del patrimoni.\nSigui quina sigui la formulació concreta d’aquests mecanismes de col•laboració, ens cal primer que res un diagnòstic de quin és l’estat del nostre patrimoni. Disposem d’algunes eines d’identificació i documentació, de protecció, d’avaluació de la difusió, etc, però les sabem insuficients.\nEl 2020 hauria de ser l’any que ens permetés disposar d’aquest diagnòstic que, en paral•lel, caldrà acompanyar d’un pla de xoc per alguns elements si no els volem perdre ja pel camí. També l’any en el qual es defineixin les polítiques, amb objectius, recursos i cronograma, que assegurin un treball continuat i eficient a mig i llarg termini, assumint la complexitat de la realitat que tenim i la limitació dels recursos. Motiu de més per a plantejar una actuació en aquests termes.\nDes del CEM tenim la porta oberta a col•laborar i participar en la fórmula que es proposi.


Deu indústries de Manlleu participen en un programa pilot de millora energètica | Ajuntament de Manlleu\nEl programa pilot d’estalvi i eficiència energètica a la indústria de Manlleu, impulsat per l’OPE, va començar el passat mes de juny i pretén reduir costos energètics i incrementar l’eficiència de la gestió energètica empresarial.\nEl passat 12 de desembre, al Lab Manlleu, va tenir lloc una sessió de treball amb les empreses que participen al Programa pilot d’estalvi i eficiència energètica a la indústria de Manlleu, que tenia l’objectiu de compartir l’experiència i explorar necessitats i vies de treball conjunt.\nLes empreses que hi participen són: Afilmur SCP, Altarriba Pans SL, Anna Viladecans SL, Ausa RSC Mecanitzats SL, Cerveses Manlleu SCP, Gràfiques Manlleu SA, Logway 2007 SL, Mecanitzats Muntada SL, Mimcord SA, i Tallers Roura SL. Són empreses amb diferents tipus d’activitat i dimensió i això reflecteix la diversitat de la indústria del municipi. S’ha comptat amb l’assistència tècnica de l’empresa manlleuenca Lavola.\nEl principal objectiu d’aquest programa pilot és reduir els costos de les factures d’energia de les empreses participants a través de l’optimització de la contractació dels subministraments d’energia, la millora de la gestió de les instal·lacions i l’increment de la seva eficiència energètica.\nL’acció es va iniciar el mes de juny amb les tasques de recollida de dades i a l’octubre, cada empresa va rebre un informe amb la diagnosi energètica, les dades dels consums monitoritzats i les propostes de millora.\nEn la trobada conjunta del mes de desembre s’han posat en comú els resultats obtinguts fins ara, com per exemple, que totes les empreses poden disminuir el consum i els costos energètics. S’ha estimat una potencial reducció de la despesa energètica d’un 16% de mitjana entre els participants. Una de les necessitats que han manifestat les empreses és la manca de temps i coneixements per a realitzar aquests canvis. Per això es facilitarà el servei de la figura d’un ‘gestor energètic’ que ajudarà i treballarà conjuntament amb cada empresa per a l’execució del pla de millora.\nDurant els propers mesos s’executaran les millores i llavors s’analitzaran els resultats aconseguits, especialment l’impacte a nivell econòmic i ambiental.\nAquest programa pilot ha obtingut el finançament de l’Àrea de Desenvolupament Econòmic Local de la Diputació de Barcelona com a projecte singular de dinamització del teixit productiu, és innovador i presenta potencial d’impacte econòmic i de transferibilitat a altres territoris. També està subvencionat pel Servei Públic d’Ocupació de Catalunya en el marc dels Programes de suport al desenvolupament local i està inclòs en el Pla d’Acció d’Eficiència Energètica i Sostenibilitat de Manlleu, realitzat per l’Ajuntament el passat any 2016.\nData de modificació: 02/01/2018 09:33:27


TRACTAMENT QUIRÚRGIC DE L’HALLUX RÍGIDUS - Institut Català del Peu\nTRACTAMENT QUIRÚRGIC DE L’HALLUX RÍGIDUS\n9 abril, 2015 /0 Comments/in Cirurgia podològica /by GRAU LLOPIS JOSÉ ENRIQUE\nL’hallux rígidus és la segona causa més comuna de dolor en l’articulació metatarsofalàngica del primer dit després de l’hallux valgus. Per això, és una patologia que trobem freqüentment a la consulta. Quan el tractament conservador no aconsegueix l’objectiu de disminuir el dolor i millorar la marxa, hem de proposar al pacient alternatives quirúrgiques ajustades el màxim possible tant al grau de deformitat que presenti, edat, activitats esportives, treball, etc. amb la finalitat d’acabar amb el dolor i millorar-li la qualitat de vida.\nEs defineix com hallux rígidus la degeneració artròsica i progressiva de la primera articulació metatarsofalàngica (AMTF), provocant una limitació a la flexió dorsal en estadis inicials i una anquilosi d’aquesta articulació en estadis avançats.\nL’etiologia és desconeguda, encara que hi ha diversos factors que poden ajudar a l’aparició o empitjorament de la patologia, tals com els microtraumatismes repetits, malalties reumàtiques, gota, cirurgies prèvies, etc.\nPer a l’elecció de la tècnica quirúrgica adequada cal valorar el pacient en la seva globalitat (treball diari, activitats complementàries, edat, etc.) així com una valoració radiològica de la deformitat per poder determinar un pronòstic i proposar un tractament quirúrgic correcte. Per a això la classificació de Coughlin i Shurnas proposa 4 estadis segons el grau d’afectació. En els graus I i II (fig.1) realitzarem tècniques quirúrgiques en les quals es preservi l’articulació, buscant augmentar el moviment DF de la MTF. (OT Weil, implants, Keller modificat/artroplàstia d’interposició).\nEn tots els casos, a més de la tècnica quirúrgica triada, es realitza una neteja articular per eliminar els osteòfits.\nLa tècnica amb millors resultats sol ser l’artrodesi metatarsofalàngica, que pot ser fixada amb cargols, grapes o plaques.\nPer a la realització de l’artrodesi, el més important és la preparació de les superfícies articulars i la posició en la qual artrodesarem l’AMTF (figs. 3 i 4). La posició correcta per a l’artrodesi (estant el peu en càrrega) és amb l’eix de la falange paral·lel al sòl, una angulació en el pla sagital de 20-25º de l’AMTF en flexió dorsal, 5-10º de valgus en el pla transversal i amb una rotació del dit neutra (ens ajudem de la posició de l’ungla, que ha de quedar completament paral·lela al sòl). Per a la preparació de les superfícies articulars se solen utilitzar freses concavoconvexes, fresant i eliminant el cartílag articular perquè la fusió de l’articulació sigui el més completa i estable possible. Una vegada fresat el cap del metatarsià i la base de la falange proximal, hem de mantenir l’articulació en la posició correcta i escollir el material d’osteosíntesi. En cas d’escollir cargols canulats per fixar l’artrodesi, introduïm dues agulles de Kirschner (AK) que sostindran l’AMTF i ens serveixen per trepanar i fer el forat guia per introduir el cargol, posant els cargols creuats entre si (figs. 5 i 6). En cas d’escollir fixar l’artrodesi amb placa, sistema biomecànicament més estable (fig.7), també utilitzem les AK per sostenir l’AMTF, col·locant la placa en el dors de l’AMTF i trepanant per introduir els cargols que sostinguin la placa. Repetim el procediment per fixar l’articulació amb grapes de memòria, posant una grapa a la part medial de l’AMTF i una altra a la cara dorsal.\nEn els graus III (fig.2) i IV practicarem intervencions en les quals fusionem la MTF per eliminar el poc moviment que té aquesta i així eliminar el dolor (artrodesi).\nRadiografia d’un hallux rígidus en un estadi II.\nPreparació de la superfícíe articular de la base de la falange proximal del primer metatarsià. Eliminació del cartílag articular mitjançant fresat\nPreparació de la superfícíe articular del cap del primer metatarsià. Eliminació del cartílag articular mitjançant fresat.\nCol·locació de les AK per sostenir l’AMF i trepanar per posar el material d’osteosíntes.\nMaterial d’osteosíntesi col·locat, en aquest cas dos cargols creuats..\nFixació amb placa de la primera AMF\nL’Institut Català del Peu realitza el curs: “Últims avanços en sistemas... Picades o mossegades d’aràcnids e insectes


«El potencial de Llamas li dóna marge de progressió» - Regió7 :: El Diari de la Catalunya Central\n«El potencial de Llamas li dóna marge de progressió»\nlluís cuberes 12.04.2018 | 08:21\nJorge Sanz és el màxim responsable tècnic del Movistar Team femení. La seva experiència prèvia amb fèmines va ser el seu aval per liderar esportivament un projecte que pretén facilitar a les corredores expressar totes les seves potencialitats ciclistes.\nQuan es va produir la gènesi de l'equip femení de Movistar?\nEusebio Unzué, el general manager de Movistar, ens ho va comentar, per primera vegada, a final de juny, durant la disputa dels campionats estatals de ciclisme en ruta.\nUn projecte de dinamització del ciclisme femení a escala estatal.\nCom a esport de competició i dotant les ciclistes de les condicions més adients per desenvolupar el seu talent. I això implica una decicació exclusiva que requereix la professionalització.\nCom es va fer el procés de selecció de les corredores de l'equip?\nA l'hora de configurar l'equip, la situació contractual de les dues úniques ciclistes espanyoles professionals, Ane Santesteban i Sheyla Gutiérrez, amb precontractes signats, ens va impedir d'accedir-hi. Vam optar per convèncer la resta de ciclistes estatals dotades de més talent i potencialitats amb un projecte a mig i llarg termini. I vam completar l'equip amb corredores amb una àmplia experiència a escala internacional.\nLa professionalització de les ciclistes és un fet habitual en altres països? Quines condicions de treball ofereixen a les noies de l'equip?\nNomés existeixen vuit o nou equips al món que possibilitin la dedicació exclusiva de totes les seves corredores. Movistar han entomat el repte de donar un tracte equitatiu als ciclistes dels equips masculí i femení pel que fa a recusos disponibles, estructura tècnica, etc. No els podem oferir els sous de les estrelles del ciclisme masculí, però sí unes condicions idònies per viure centrades només en el ciclisme.\nDefineixi'm Lorena Llamas com a ciclista. Què els va impulsar a incloure-la a l'equip?\nLorena Llamas és una escaladora pura, consumada, amb un perfil molt específic. Alhora, les seves potencialitats i el fet d'haver començat a practicar el ciclisme tard li donen molt marge de progressió, des de polir les seves habilitats sobre la bici fins a adquirir més experiència en competició.\nQuin ha de ser el rol de la igualadina dins l'equip? Està satisfet de la seva evolució?\nEnguany, l'equip femení no tindrà un lideratge definit. El paper de les ciclistes es determinarà en cada prova segons la seva orografia, així com per altres factors. De moment, estem molt satisfets amb l'actitud i la predisposició de Lorena per a l'aprenentatge.\nTot i accedir al professionalisme als 30 anys, Llamas pot tenir recor-regut com a ciclista de Movistar?\nÉs una corredora que no ha patit desgast i amb molt marge de millora. Tant ella com Mavi García, de 33 anys, encara han d'arribar al seu zenit com a esportistes.


El conseller Climent veu amb "sorpresa i decepció" la situació política a Muro | ARA Multimèdia\nAmb 16 anys com alcalde de Muro a l'esquena, Rafa Climent és una de les veus més autoritzades per a valorar el panorama polític que s'obri en el municipi després de la investidura de Gabriel Tomás. El conseller d'Economia Sostenible és mostra sorprés i decebut, i considera que Compromís haurà de fer a partir d'ara una oposició "responsable i constructiva".\nRecordem que el passat 15 de juny Gabriel Tomás era proclamat alcalde de Muro, alcaldable d'Esquerra Unida (quarta força més votada), i gràcies als vots del Partit Popular i Ciutadans. "Alguns pensen que açò és la modernitat, però jo no entenc", reconeix Climent, qui no veu viable pactes entre partits que es troben "en les antípodes". Tampoc considera el conseller que s'haja d'apel·lar a personalismes per a justificar la decisió, i és que recorda que Compromís, "atenent la generositat de Jaquelín" (l'anterior alcaldessa de Muro), va presentar a un altre candidat, en aquest cas a Vicent Molina.\nAssegura també l'exalcalde de Muro que "s'ha perdut l'oportunitat de conformar un govern de progrés amb 8 regidors i regidores" (sumant les forces de Compromís, PSPV i EU) i lamenta per últim que la situació viscuda puga generar "desafecció" entre l'electorat.


de casa al club: els nostres avantpassats\nLa història de les nostres bibliotecàries: heroïnes abans, durant i després de la guerra. Una història de repressió i sacrificis, petits gestos i força de voluntat, però, sobretot, de passió per les nostres lletres. Des de l’any 1915, quan s’inicia l’Escola de Bibliotecàries, amb l’impuls d’Enric Prat de la Riba i d’Eugeni d’Ors, Lletraferides repassa els cent anys d’esforç contumaç d’aquestes dones per preservar l’herència literària d’un país: els inicis difícils, però engrescadors; els duríssims anys de la guerra, amb el bibliobús del front—que recorre hospitals i trinxeres—i de l’exili; el fred angoixós del franquisme, els llibres prohibits i els inferns; i els vertigens de la Transició.\nAmb testimonis en primera persona, dietaris inèdits i una rigorosa investigació, Assumpta Montellà narra la història d’aquestes guardianes de la literatura catalana i els ret un sentit immerescut homenatge de part de tots nosaltres, els seus admiradors incondicionals: els lectors.\nAssumpta Montellà. Lletraferides. La història de les nostres bibliotecàries. Ara Llibres, 2015.\n«A la gent ens agrada imaginar-nos en feines que, per falta d’interès o aptituds, estan fora del nostre abast. De vegades em somnio futbolista, pescador, diplomàtic, pagès. Fabulo amb un estil de vida o de treball que no m’escau de cap de les maneres, només pel gust de situar-me fora de mi. M’atribueixo la força física, els dots de comandament, la paciència o la tenacitat de professions diverses, que tenen tan poc a veure amb el meu dia a dia.\nLa Núria Mulé, també bibliotecària, va trobar els diaris fa més de dues dècades i va decidir que valia la pena que fossin recopilats i publicats. I ha fet molt bé, perquè els textos de la Rosa i la Concepció no són pas simples anotacions funcionarials, sinó un autèntic dietari en què no només es parla de catalogar novetats, atendre demandes i préstecs, arxivar publicacions i revistes; també es viu amb autèntica implicació el dia a dia de la biblioteca, s’expressa alegria quan puja el nombre de visitants (especialment si són dones) i es relata la relació amb els lectors d’una manera vivencial, pròpia d’unes persones que estimen la seva feina, que creuen que a través dels llibres estan posant un gra de sorra en la construcció del que coneixem per Cultura Popular...». [Toni Soler. Feina de bibliotecària. Núvol. 8|4|2015]\nLes Bibliotecàries : diari de la Biblioteca Popular Pere Vila 1933-1939. Il·lustracions de [sic] Elisa Pereza ; pròleg de Núria Mulé ; transcripció i notes: Sònia Pomares. Morsa, 2015.\nEtiquetes: bibliotecaris, biblioteques, biblioteques de paper, diaris\nmatilde urbach 14/4/15 6:25\nA la banda dreta del blog trobareu un quadern sota l'epígraf caro diario. Si el cliqueu, podreu veure unes quantes entrades extretes dels diaris de la biblioteca de Vic. Sí, nosaltres també els conservem. Del 1931 fins al 1996. El servei de biblioteques de la Diputació de Barcelona ens els està escanejant. Suposo que aviat estaran disponibles en línia.


Presenten 'La vila de Tremp' de Pau Castell amb il·lustracions de Laura de Castellet\nviurealspirineus 12:13 16/04/19\nEl llibre es presentarà aquest dissabte, 20 d’abril a les 12h, a la Biblioteca Pública Maria Barbal de Tremp.\nvila amb tremp pau laura castell\nL'historiador trempolí Pau Castell a l'acte institucional de l'Onze de setembre 2018 a Tremp/tremp.cat\nAquest dissabte, 20 d’abril a les 12h i a la Biblioteca Pública Maria Barbal de Tremp tindrà lloc la presentació del llibre il·lustrat La Vila de Tremp, de Pau Castell. Les il·lustracions són de Laura de Castellet.\nL’historiador trempolí Pau Castell i la il·lustradora Laura de Castellet fan un passeig per les diferents èpoques històriques de Tremp fins arribar als nostres dies. El recorregut s’inicia a la prehistòria i acaba amb un passeig per la vila a dia d’avui, havent passat per diverses èpoques com ara l’Edat mitjana, la guerra de Successió i l’arribada del tren i de l’energia elèctrica.\nPau Castell és doctor en Història i membre investigador de l'Institut de Recerca Cultures Medievals de la Universitat de Barcelona. S'ha especialitzat en la Història de la cacera de bruixes, tema al qual va dedicar la seva tesi doctoral que ha estat premiada per la Fundació Noguera i per l'Institut d'Estudis Catalans.\nPer la seva part, Laura de Castellet és llicenciada en Belles Arts i des de fa anys que es dedica al còmic i a la il·lustració. Per la seva formació es dedica a la investigació històrica tot i que s'ha especialitzat en patrimoni, però també fa il·lustració de natura, juvenil, tècnica o còmic.\nJosep Miró Grioles s'emporta el 16è Premi Jove Emprenedor del Pallars Jussà\nUn centenar d’alumnes del Geoparc Orígens realitza intercanvis virtuals amb altres Geoparcs


Necessiteu ajuda per solucionar l'error 0xc00000e en un PC amb Windows? Aquí teniu les solucions - Altres\nHow Fix Pc Error Code 0xc00000e Windows 10\nErrors del sistema comWindows no ha pogut iniciar 0xc00000esempre són un dolor. És habitual que passi en una configuració de diversos discs, però també es coneixen altres causes.\nLa correcció de l’error 0xc0000e es realitza restablint de nou els fitxers del sector d’arrencada. Seguiu les nostres instruccions pas a pas per veure com fer-ho.\nNo sempre és fàcil esbrinar per què es mostra un determinat error. El nostre Secció de solució de problemes d’error del sistema té molts articles sobre aquests, així que assegureu-vos de comprovar-ho.\nAfegiu un marcador a Centre de resolució d'errors de Windows 10 per obtenir més guies i instruccions completes per tractar els errors habituals de Windows 10 que es mostren al dispositiu.\nErrors del sistema com 0xc00000e mai són benvinguts. Microsoft ha millorat una mica Eina de resolució de problemes integrada de Windows 10 cosa que els fa semblar una mica més dòcils, però no deixeu que això us enganyi a pensar que us ho resoldreu fàcilment.\nAquest error es pot produir per diversos motius, però el nostre principal candidat sempre és un sector d’arrencada defectuós. Si de sobte us sorprèn aquest problema i no esteu segur de com solucionar-lo, comproveu les solucions que us proporcionem a continuació.\nCom puc resoldre el codi d'error 0xc00000e a Windows 10?\nComproveu el maquinari\nReconstrueix el rusc de registre BCD\nComproveu la configuració del BIOS\nSolució 1: comproveu el maquinari\nEl primer és el primer. Aquest error es produeix principalment a causa de la corrupció de BCD (gestor d'arrencada) . Tanmateix, no és estrany que els canvis de maquinari també invoquin un error tan crític del sistema. Per tant, abans de passar a la solució avançada de problemes de programari, assegureu-vos d’eliminar i desconnectar tots els dispositius perifèrics que heu connectat darrerament.\nA més, reinicieu l'ordinador unes quantes vegades i busqueu canvis. Suposem que el maquinari també pot causar aquest problema, però, a causa de la diversitat de configuracions i escenaris possibles, no podem estar segurs. Si encara ho mireu una mica més brillant però no menys intimidant Pantalla Blava de la Mort , continueu amb els passos següents.\nTambé podeu provar d’eliminar temporalment la memòria RAM i els discs durs que no siguin del sistema i tornar-los a incorporar. Això pot requerir algunes eines i, si us plau, us recomanem que traieu el cable d’alimentació. Després d’haver-ho eliminat tot i provat d’arrencar, proveu de trobar el motiu del problema d’arrencada pel sistema d’eliminació.\nSolució 2: reconstruir el rusc de registre BCD\nUn cop eliminem el maquinari com a possible culpable, anem a una font més probable del nostre problema. Els BCD (Boot Configuration Data) o MBR (Master Boot Record) són fitxers de configuració dels quals la majoria d’usuaris mai no han sentit parlar. Són responsables de la seqüència d’arrencada i, juntament amb el BIOS (UEFI) i winload.exe, permeten iniciar el vostre sistema.\nAra, és difícil dir com passa, però poden tenir defectes i després sorgeixen problemes. I aquest no és el vostre problema senzill habitual que es pot solucionar a la interfície de Windows. Per sort, hi ha una manera de reparar i restablir de nou els fitxers del sector d’arrencada, que hauria de ser la resolució del fitxer 0xc00000e error.\nSí, el problema està en el suport d’instal·lació que heu d’obtenir per reparar-lo. Això es pot fer amb l'eina de creació de suports en uns quants passos senzills. Un cop hàgiu adquirit un suport d'arrencada amb la instal·lació de Windows 10 , seguiu els passos següents:\nConnecteu o inseriu el fitxer Windows 10 suports d'arrencada (Llapis USB o DVD).\nEntra el menú d’arrencada o bé Configuració de la BIOS per canviar l'ordre d'arrencada. Configureu la unitat de suports (USB o DVD) com a dispositiu d'arrencada principal i premeu qualsevol tecla per arrencar.\nEspereu fins que finalitzi la càrrega dels fitxers del sistema.\nSeleccioneu les vostres preferències i premeu el botó Pròxim botó.\nTrieu Repareu l’ordinador des de l'extrem inferior esquerre.\nObert Resolució de problemes des del menú de selecció.\nSeleccioneu Opcions avançades .\nObert Símbol d'ordres . Si se us demana, trieu el compte i introduïu la contrasenya.\nSortiu, traieu la unitat d'instal·lació i proveu d'iniciar el sistema de manera normal.\nDesprés d’aquest procediment, hauríeu de poder iniciar Windows 10 igual que abans.\nxbox one sincronitzant problemes de dades\nSolució 3: comproveu la configuració del BIOS\nSi la bateria del CMOS està desconnectada, la configuració del BIOS (inclosa l’hora) no es pot conservar. El que haureu de fer és substituir la bateria de la placa base (la bateria de 3V semblant a un rellotge de polsera la majoria del temps). Després, heu de tornar a configurar la configuració del BIOS i reiniciar el PC. Amb sort, això pot ser suficient per resoldre aquest error i superar la pantalla blava de la mort.\nApreneu-ho tot sobre la vostra placa base. Utilitzeu un d’aquests millors programes d’informació de la placa base\nSi no esteu segur de com fer-ho, seguiu les instruccions següents:\nApagueu completament el PC.\nDesconnecteu el fitxer cable d'alimentació i traieu la bateria per si es tracta d’un ordinador portàtil.\nMantingueu premut el botó d’engegada durant 60 segons per descarregar completament l’ordinador.\nObriu la caixa del PC amb un tornavís i toqueu una superfície metàl·lica per descarregar la vostra pròpia electricitat estàtica.\nElimina Bateria de cèl·lules monedes CMOS. Heu de localitzar el sòcol fàcilment.\nInseriu un fitxer bateria nova al sòcol.\nInicieu el vostre PC i configureu-lo BIOS .\nConfirmeu els canvis i cerqueu millores.\nAixò hauria de concloure-ho. Finalment, un consell amable que us hauria de mantenir fora d’aquest error crític similar: si formateu la partició del sistema, tampoc suprimiu la secció d’arrencada. Té uns 150 MB i emmagatzema totes les configuracions d’arrencada. Introduir-s’hi comportarà molts problemes.\nA més, si teniu preguntes o solucions addicionals sobre l’error del sistema '0xc00000e' a Windows 10, no dubteu a comunicar-nos-ho a la secció de comentaris següent.\nPreguntes més freqüents: obteniu més informació sobre Windows, no s'ha pogut iniciar el codi d'error0xc00000e?\nCom puc solucionar que Windows no s'iniciés 0xc00000e?\nSi la reparació d’inici de Windows no pot solucionar aquest problema, heu de seguir tots els passos d’aquest guia per solucionar el codi d'error 0xc00000e .\nCom puc restablir el meu BCD?\nRestablir BCD és un procediment avançat reservat per a casos especials. És útil si ho necessiteu corregiu un BCD corrupte .\nQuè és el codi d'error 0xc00000e?\nNormalment, això error està associat amb un error winload.exe 0xc00000e, cosa que significa que heu de comprovar la configuració del gestor d'arrencada del Windows. Seguiu aquests passos exactes i escriviu les ordres del fitxer reconstrueix la solució del rusc de registre BCD .\nNota de l’editor :Aquesta publicació es va publicar originalment a l’octubre de 2017 i, des de llavors, s’ha renovat i actualitzat completament a l’abril de 2020 per obtenir frescor, precisió i exhaustivitat.\nvapor no hi ha prou error d'espai en disc\ntwitch chat no carregarà Chrome\nmissatges de skype fora de funcionament 2016


Confecció de targetes de comunió: targeta d'invitació per a la comunió - Roba de nadó de ganxetLlegir Més\nPrincipal Roba de nadó de ganxetConfecció de targetes de comunió: targeta d'invitació per a la comunió\nConfecció de targetes de comunió: targeta d'invitació per a la comunió\nTargeta de invitació amb inscripció\nTargeta de comunió amb creu\nTargeta de invitació amb motiu de peix\nTargeta de comunió amb espelmes\nTargeta de invitació amb foto\nTargeta de confirmació amb corda de peix\nVoleu celebrar la primera comunió del vostre fill no només a l'església, sinó també en privat ">\nLa comunió és un dia fantàstic per a tots els nens, que actua com el primer "trencament" per a les nenes i els nens. Després de la cerimònia festiva a l’església, la festa continua amb la família. Per fer l’esdeveniment complet, es recomana convidar a tots els teus estimats amics, familiars i altres cuidadors de la descendència. Podeu dissenyar fàcilment les targetes corresponents. Amb els nostres tutorials de bricolatge, crea petites obres d’art que inspiren entusiasme. Trieu les vostres idees i motius preferits. L’espectre d’aquest últim va des de temes cristians en interpretació moderna fins a dissenys neutres. El millor és involucrar als vostres fills en el projecte d’elaboració: es garanteix molta diversió.\nFeu una targeta:\nAgafeu un full de paper de construcció de mida A4 i plegueu-lo per la meitat per fer una targeta.\nAquest procediment es repeteix a totes les targetes de comunió que us presentem en aquesta guia. Ara seguiu les diferents idees en forma de diferents motius, que podreu integrar al "mapa base" descrit. Trieu el disseny preferit i seguiu les instruccions.\nEl simple títol és la manera més ràpida i senzilla de donar vida a la targeta de comunió "crua". Utilitzeu un bonic bolígraf (com una ploma estilogràfica) i escriviu amb aquesta "Comunió de XY" (XY és portador del nom del nen), "invitació a la comunió" o similar. No necessiteu gaire temps per a aquest mètode. Però feu un esforç per escriure molt bé, per exemple, amb adorns. Així s’actualitza la targeta d’invitació força simple. A més, podeu adjuntar adhesius adequats: a partir d’espelmes, peixos o altres símbols cristians.\nConsell: Per descomptat, també podeu optar per dissenyar la dita al portàtil o PC (també amb un tipus de lletra especial) i imprimir-la. A continuació, talleu el paper correctament i coleu-lo a la part davantera de la targeta.\nLa segona recomanació és la que necessita un temps igual que la primera idea: imprimir la plantilla amb el motiu d'una creu cristiana en paper de còpia convencional.\nRetalla l'element amb tisores i transfereix els contorns a llapis a la part frontal de la targeta. Després talleu la creu.\nPoseu el primer tall al mig del centre per evitar que es destrueixi la carta. El millor és utilitzar un petit parell de tisores afilades. I: només heu de retallar la part anterior del mapa. Al final de la part posterior, finalment voleu escriure la invitació.\nSuggeriment: si voleu, podeu enganxar una foto del vostre fill a la targeta perquè es vegi una mica pel "forat creuat". Però llavors no queda gaire marge per a la invitació.\nEl peix és un dels símbols cristians clàssics. És considerat un signe de fe en Déu. Tenint en compte que la comunió s’entén com la primera unió del nen amb Jesucrist, té sentit utilitzar el motiu del peix per a la targeta d’invitació casolana. Simplement imprimiu la nostra plantilla en paper i retallau el peix que vulgueu.\nA continuació, transfereix les paperetes al paper amb òptica metàl·lica o paper de mirall. Retalla i enganxa a la part frontal de la targeta com vulguis. Entre els peixos escriu una frase de reconeixement com "Invitació a la comunió de XY" o similar.\nA la cerimònia de comunió a l’església, els nens caminen amb espelmes d’espelmes fins a l’altar. En conseqüència, una espelma de pal també és un motiu elegant per a la targeta d’invitació. T’oferim dues plantilles per a això: una de color, que només haureu de retallar i enganxar després de la impressió i una que el vostre fill pugui pintar ell mateix amb plomes de colors o feltre.\nEspelmes per pintar\nEl nostre cinquè suggeriment sobre targetes de comunió senzilles i fàcils d’articular no requereix res més que imprimir o desenvolupar una bella foto del vostre fill en paper fotogràfic d’alta qualitat. A continuació, enganxeu la imatge a la part davantera de la targeta. A l'interior, anoteu el motiu de la targeta d'invitació ("Invitació a la comunió" o similar) a l'esquerra i anoteu la invitació a la dreta. Aquesta variant és senzilla, però molt personal.\ncolorit paper de construcció\nBolígraf o feltre prim\nPas 1: imprimiu la nostra plantilla amb els motius de peix i el rètol en paper de còpia. El PDF és redactable. Si feu clic en un dels signes amb el ratolí, podeu, per exemple, introduir el nom del nen.\nPas 2: Retalla els motius amb unes tisores.\nPas 3: després transfereix els esquemes de les plantilles de peix a paper de construcció de colors amb llapis.\nConsell: pel que fa a la tria del color, sou completament lliures. Comproveu, però, que els colors del peix coincideixin amb el to del paper en relleu.\nPas 4: a continuació, talleu el peix i l’escut.\nPas 5: escriviu una frase al rètol amb un bolígraf, per exemple "A la comunió" o "Invitació a la comunió". Deixeu una petita zona per un forat petit, que aprendreu al següent pas.\nSuggeriment: en comptes d'una ploma estilogràfica, també podeu utilitzar un altre bolígraf agradable.\nPas 6: Agafeu el punxó i punxeu un forat al costat de l'escut.\nPas 7: feu la targeta segons les nostres instruccions bàsiques.\nPas 8: Dibuixeu un rectangle aproximadament de 8 x 13 centímetres (amplada x longitud) sobre paper gofrat o normal. Feu servir aquest llapis i una regla.\nPas 9: retallau el rectangle i, a continuació, enganxeu el rectangle a la part anterior del mapa base.\nNota: assegureu-vos de situar el rectangle al mig de manera que les distàncies fins a la vora siguin les mateixes a tot arreu.\nPas 10: Agafeu el punxó i punxeu dos forats a la part davantera de la targeta.\nPas 11: talleu un tros de corda prou llarg i filleu l’etiqueta amb la frase centrada a la cadena.\nPas 12: Estireu la corda cap a l’esquerra i a la dreta pels forats - des de la part frontal. Assegureu-vos que l’escut està realment centrat. Lligar la corda amb diversos nusos de manera que no pugui lliscar pels forats. Es tallen extrems massa llargs.\nPas 13: enganxeu el petit peix a voluntat de Schnard, que es pot veure des de la part frontal.\nConsell: alternativament, podeu lligar un llaç robust.\nPas 18: talleu les parts que sobresurten de la corda amb tisores si cal.\nCada manual fa referència a la confecció d’una targeta. Per descomptat, tots els convidats volen ser convidats amb una obra d'art. Per tant, recordeu que obteniu prou material i ajusteu els passos perquè pugueu crear diverses targetes alhora. Divertiu-vos elaborant artesanalment i celebrant una bona comunió!\nCopyright Roba de nadó de ganxet: Confecció de targetes de comunió: targeta d'invitació per a la comunió - Roba de nadó de ganxetLlegir Més


Felicita el teatre Conservatori: fa 140 anys!\nEls Amics del Conservatori organitzen una visita entre les 7 a les 8 del vespre per algunes dependències del teatre Conservatori de Manresa\nFaçana de l'entrada principal del Conservatori\nAquest divendres entre les 7 a les 8 del vespre es podrà fer una Visita per algunes dependències del teatre Conservatori de Manresa, coincidint amb el dia que l’edifici fa 140 anys. Accedint pel número 1 de la Muralla Sant Domènec, es farà el recorregutsegüent: local Orfeó Manresà, l’antiga seu del Consorci de Normalització Lingüística Montserrat, l’antic Conservatori de Música, l’espai de l’Associació de circ La Crica i les dependències de l’Associació El Galliner, Imagina't i Cine club. La visita tindrà una durada d'uns 20 minuts i és oberta a tothom, sense necessitat entrada.\nDesprés de la visita tindrà lloc‘Passat, present i futur de l'Edifici del Conservatori’, l’acte de celebració dels 140 anys del Conservatori, pel qual ja hi ha les entrades exhaurides.Organitzat per la Plataforma Amics del teatre Conservatori, comptarà ambpinzellades de música, teatre i dansa, acompanyades de projeccions comentades de diferents moments històrics de l'edifici al llarg de 140 anys. Tot seguit, l'arquitecte Pere Santamaria exposarà, mitjançant projeccions, l'Estudi Previ que s'ha estat elaborant conjuntament amb una comissió dels Amics del Conservatori per poder convertir l'edifici en un Centre de les Arts Escèniques de Manresa on tindrien cabuda el teatre, la música, la dansa, el circ, la màgia... i tant en temes de formació, com de produccióescènica.\nPer celebrar els 140 anys del Conservatori, durant aquesta setmanai fins demà divendres hi ha unail·luminació especial de la façana de la Muralla Sant Domènec,amb un rètol de 140 ANYS a les finestres que donen a la Muralla.\nA més a més, fins demà també s’ha pogut veure cada vespre una projecció d'imatges antigues de l'edifici del Conservatori des de l'interior de l'antic Quiosc de Cal Cirera. Amb imatges del teatre i també dels diferents locals de les associacionsque ha acollit aquest emblemàtic edifici al llarg de 140 anys.\nA l’Espai Plana de l’Om, es podrà veure fins el divendres 30 de novembre una exposició de cartells, programes, fotografies… i de records en general de la primera època del teatre Conservatori.\nCal recordar que el futur del Teatre Conservatori va ser sotmès a una consulta ciutadana el maig del 2014, en la qual es va imposar amb un 86,31% dels 5.790 vots, que l’equipament es mantingués com a espai de cultura i que no s’enderroqués. Aquesta va ser la primera consulta ciutadana que es va fer a Manresa en 35 anys de democràcia.


15 ITINERARIS DE CICLOTURISME: PEDALANT PEL BAIX EMPORDA - Descargar Libros Pdf\nLa comarca del Baix Empordà conserva una àmplia xarxa de camins i carreteres rurals, allunyades de les grans vies de comunicació. Aquest fet ha permès definir i senyalitzar tota una sèrie de rutes per a poder-les recórrer en bicicleta. El cicloturisme és una activitat que se realitza pedalant a poc a poc, amb lobjectiu dadmirar tranquil·lament tots i cadascun dels valors patrimonials de la comarca, sense que sigui necessari disposar duna gran condició física. Aquesta guia presenta 15 itineraris cicloturistes que recorren diferents punts del Baix Empordà. Són itineraris circulars, és a dir amb el mateix punt de sortida i darribada, i, a més, la majoria estan connectats entre ells. També shi trobarà informació completa sobre les 15 rutes que shi descriuen (punt de sortida i darribada, temps efectiu i temps aproximat del recorregut, esforç i dificultats, desnivell, distància del recorregut, senyalització…).Edicions en català, castellà, francès, anglès i alemany.\nPARQUE DEL MONCAYO (MAPA)\nNext story JUSTICIA I TERRA: LA DOCUMENTACIO DE L ARXIU DE POBLET (ARMARI II )\nPrevious story TOTS ELS PEIXOS DEL MAR CATALA: DIAGNOSIS I CLAUS D IDENTIFICACIO